17.8.2023
RO
Jurnalul Oficial al Uniunii Europene
C 288/11
Punctul 3.6 [sic] din documentul unic Logoul trebuie să fie afișat întotdeauna integral.
Utilizarea logoului simplificat, adică fără logoul exterior, este permisă exclusiv în versiunea „vinietă”.
În schimb, situația inversă, a utilizării unui logo care să prezinte doar cuvintele „Pecorino Crotonese”, nu este permisă.
În concluzie, există trei versiuni autorizate ale logo-ului: orizontală, verticală și „vinietă”.
Versiunea „vinietă” a logoului trebuie aplicată pe brânza Pecorino prin imprimare la cald, cu ajutorul unor ștampile sau ștanțe ori prin imprimare cu cerneală alimentară pe una dintre fețele brânzei.
Trebuie să se afișeze codul de identificare alfanumeric al brânzei.
Acesta poate fi imprimat direct pe brânză prin metodele menționate mai sus sau poate fi afișat pe etichetă.
Pe marginea exterioară a brânzei se poate aplica, opțional, un marcaj.
Pe această parte a brânzei este permisă reproducerea logoului prin metodele stabilite.”
Scopul logoului „Pecorino Crotonese” este de a evidenția caracteristicile unui tip de brânză distinct, de înaltă calitate și legat de aria de producție.
Logoul a fost regândit pentru a consolida această semnificație, creând o mai mare armonie între grafică și text și permițând totodată utilizarea unei versiuni simplificate a logoului.
Logoul combină grafica și textul într-o formă definită și recognoscibilă de „vinietă”, care se pretează la numeroase utilizări, în special atunci când brânzeturile sunt marcate (fie prin imprimare la cald, fie prin ștanțare).